Albal recorda a Ignacio Echeverría, en el skatepark que porta el seu nom, amb motiu del quart aniversari de la seua mort
03/06/2021

*   [Totes les notícies](https://albal.es/noticies/)
*   [Ajuntament](https://albal.es/noticies-ajuntament/)
*   [Municipi](https://albal.es/noticies-municipi/)
*   [Social](https://albal.es/noticies-social/)
*   [Cultura](https://albal.es/noticies-cultura/)
*   [Festes](https://albal.es/noticies-festes/)
*   [Educació](https://albal.es/noticies-educacio/)
*   [Esports](https://albal.es/noticies-esports/)
*   [Històric de notícies](https://albal.es/noticies/arxiu-de-noticies/)

*   [Totes les notícies](https://albal.es/noticies/)
*   [Ajuntament](https://albal.es/noticies-ajuntament/)
*   [Municipi](https://albal.es/noticies-municipi/)
*   [Social](https://albal.es/noticies-social/)
*   [Cultura](https://albal.es/noticies-cultura/)
*   [Festes](https://albal.es/noticies-festes/)
*   [Educació](https://albal.es/noticies-educacio/)
*   [Esports](https://albal.es/noticies-esports/)
*   [Històric de notícies](https://albal.es/noticies/arxiu-de-noticies/)

![Albal recorda a Ignacio Echeverría amb motiu del quart aniversari de la seua mort](https://albal.es/content-albal/uploads/2021/06/skate_web.jpg "skate_web")

# Albal recorda a Ignacio Echeverría, en el skatepark que porta el seu nom, amb motiu del quart aniversari de la seua mort

Dijous 3 juny 2021 | [Municipi](https://albal.es/noticies-municipi/)

En un altre país i milers de quilómetres de distància d’on Ignacio Echeverria va perdre la vida, membres de la corporació d’Albal li han retut homenatge. En el skatepark municipal que porta el seu nom, s’ha recordat a l’“heroi del monopatí”. Un dia com hui de 2017, moria víctima dels atemptats terroristes perpetrats a Londres, on es va enfrontar a un gihadista, aconseguint salvar la vida d’altres persones. La seua valentia li va costar la vida, però es va guanyar el respecte i l’admiració de tota la societat que, com Albal, no oblidarà mai la seua heroïcitat.

Així ha quedat demostrat hui en la localitat de l’Horta Sud, en un acte homenatge presidit per l’alcalde Ramón Marí, que acompanyat de membres del seu Govern: Tino Moreno, Lola Martínez, Anna Duato, Melani Jiménez, José Arias i Ramón Tarazona i de l’edil popular, Valero Eustaquio, han aplaudit el valor d’Ignacio Echeverría. Fins a la instal·lació també s’han desplaçat coneguts _riders_ del Rockan Skate School de València que s’han sumat al silenci celebrat davant el _grafitti_ on el municipi va plasmar l’acte heroic de l’espanyol. Posteriorment, davant la placa que porta el seu nom s’ha depositat una rosa, per cada any que el jove no està entre nosaltres. Com a tribut al ferrolano, els _skaters_ han oferit una exhibició en una de les pistes més llorejades pels amants d’este esport urbà.

Un emotiu aplaudiment ha conclòs amb la jornada on l’alcalde s’ha referit a Echeverría, fent referència a la frase que resa en el dibuix memorial “no tots els herois porten capa, alguns porten patinet”. En les últimes hores, el pare del mort ha publicat un tuit afectiu cap a Albal i hui Ramón Marí li responia enviat el suport incondicional de la localitat a la família, “l’educació en valors que va rebre en vida, el van convertir en exemple per a totes i tots nosaltres, espere que el nostre afecte els arribe per a combatre la pèrdua i sanar la ferida”.

En nom del club de _riders_, el seu President Álex Guerrero, destacava a Echevarría com un referent, “gràcies a ell s’ha professionalitzat el _skate_, s’ha acabat amb la seua mala premsa i hem aconseguit instal·lacions de qualitat com la d’Albal, on poder practicar-ho i competir”. Abel Segura s’ha expressat en els mateixos termes, el _skater_ local i membre de l’empresa CopenRamps -constructora del parc _rider_\-, assegurava que l’espontaneïtat del ferrolano, “va acabar amb l’estigma negatiu, d’un esport _underground_, practicat per joves formats i amb valors. Hauríem fet el mateix que ell”, ha conclòs.

##### El skatepark Ignacio Echeverría compleix quatre anys de vida

Albal va inaugurar el _s__katepark_ municipal el desembre de 2017, mesos després de la mort del jove. Va ser construït al Parc La Balaguera, en una superfície de 400 metres quadrats i 1.000 metres cúbics, amb una cura estètica i una arquitectura originada d’una subcultura urbana. Va comptar amb un pressupost de 50.000 euros, convertint a la ciutat en un referent per als amants del _skate_.

Escolta Radio SOL Albal en directe:

[![](https://albal.es/content-albal/uploads/2020/05/play-radio-sol-claro-off-1.jpg "play-radio-sol-claro-on")](http://albal-ayto.com/albal_val/noticias/reproductor_radio.html)

#### Cerca

Cerca:  

#### Últimes notícies

*   [Despedim unes Falles 2025 molt especials](https://albal.es/noticies/despedim-unes-falles-2025-molt-especials/) 31/03/2025
*   [Camiseta Solidària ONCE](https://albal.es/noticies/camiseta-solidaria-once/) 13/02/2025
*   [L’Ajuntament d’Albal rep la subvenció de la Diputació de València per a fer front a la quota municipal del consorci de bombers del 2024](https://albal.es/noticies/lajuntament-dalbal-rep-la-subvencio-de-la-diputacio-de-valencia-per-a-fer-front-a-la-quota-municipal-del-consorci-de-bombers-del-2024/) 21/01/2025
*   [Nadal en Albal 2024-2025](https://albal.es/noticies/nadal-en-albal-2024-2025/) 07/01/2025
*   [Caja Rural Albal ha destinat 500.000 euros per a impulsar la recuperació econòmica i social del municipi](https://albal.es/noticies/caja-rural-albal-ha-destinat-500-000-euros-per-a-impulsar-la-recuperacio-economica-i-social-del-municipi/) 03/01/2025

*   [Follow](https://www.facebook.com/AjuntamentAlbal "Follow on Facebook")[Follow](https://www.facebook.com/AjuntamentAlbal "Facebook")